钦定古今图书集成/明伦汇编/氏族典/第271卷 > 王登
## 钦定古今图书集成/明伦汇编/氏族典/第271卷 > 王登

按《宋史王登传》：“登字景宋，德安人。少读书，喜古兵法，
慷慨有大志，不事生产，出制置使孟珙幕府。久之，权
知巴东县。淳祐四年，举进士，调兴山主簿，以母忧去。
吴渊为制置使，边事甚亟，因忆弟潜盛言王登才略，
具书币招之，竟立奇功于沮河。赵葵为制置使，俾参
宣抚。司马光祖为制置使，辟充参谋官，迁军器少监”、
京西提点刑狱。登威声日振。有余思忠及徐制几谗
于光祖，光祖疑焉，出登屯郢州。开庆元年，登提兵援
蜀，约日合战。夜分，登经理军事，忽绝倒，五藏出血卒。